แบบสรุปโครงการ

คณะวิทยาศาสตร์ มหาวิทยาลัยสยาม

**1. ข้อมูลทั่วไปของโครงการ**

**ชื่อโครงการ** ปฐมนิเทศและไหว้ครู คณะวิทยาศาสตร์

**โครงการนี้อยู่ภายใต้แผนปฏิบัติงาน** พัฒนานักศึกษาและศิษย์เก่า

**หน่วยงานหรืออาจารย์ผู้รับผิดชอบโครงการ** เทคโนโลยีการอาหาร และ วิทยาการคอมพิวเตอร์

**ผู้รับผิดชอบ** นักศึกษาคณะวิทยาศาสตร์สาขาเทคโนโลยีการอาหาร และ วิทยาการคอมพิวเตอร์

ชั้นปีที่ 3 และ 2

**อาจารย์ที่ปรึกษา** อาจารย์ปิยนุสร์ น้อยด้วง และอาจารย์วีนา โชติช่วง

และกรรมการสโมสรนักศึกษาคณะวิทยาศาสตร์

**หลักการและเหตุผล**

การศึกษาในระดับอุดมศึกษานอกจากการมุ่งเป็นบัณฑิตที่มีความรู้ความสามารถด้านวิชาการแล้ว นักศึกษาในระดับนี้ควรมีจิตสำนึกที่ดีในการทำนุบำรุงศิลปวัฒนธรรมไทย มีการดำเนินชีวิตในมหาวิทยาลัยที่ถูกต้อง คณะวิทยาศาสตร์จึงเห็นสมควรจัดให้มีโครงการปฐมนิเทศ เพื่อแนะแนวการดำเนินชีวิตในรั้วมหาวิทยาลัย และปลูกฝังค่านิยมที่ดีงามให้กับนักศึกษาคณะวิทยาศาสตร์

การไหว้ครูเป็นประเพณีอันดีงามของนักเรียนนักศึกษา เพราะอาจารย์ถือเป็นบุคคลสำคัญที่ให้ความรู้และแนะนำข้อคิดดีๆ ให้แก่ศิษย์ จึงได้มีการจัดพิธีไหว้ครูของทางคณะวิทยาศาสตร์ขึ้น เพื่อให้นักศึกษาใหม่ได้รู้จักกับอาจารย์ในคณะวิชา และเป็นการแสดงความเคารพต่อครูบาอาจารย์ อีกทั้งยังเป็นสร้างจิตสำนึกที่ดีในการอนุรักษ์ศิลปวัฒนธรรมให้กับนักศึกษาคณะวิทยาศาสตร์

**วัตถุประสงค์**

1. เพื่อให้นักศึกษาชั้นปีที่ 1 ได้รู้จักคณะวิชา ภาควิชา และอาจารย์

2. เพื่อให้นักศึกษาตระหนักถึงความสำคัญของการไหว้ครู

3. เพื่อให้นักศึกษามีส่วนร่วมในการจัดกิจกรรมด้านทำนุบำรุงศิลปวัฒนธรรมของคณะวิทยาศาสตร์

**2. สรุปผลดำเนินงาน**

วันเริ่มดำเนินโครงการ 4 กรกฎาคม 2556 วันสิ้นสุดโครงการ 30 สิงหาคม 2556

**2.1 รูปแบบการดำเนินโครงการ**

กิจกรรมปฐมนิเทศเป็นกิจกรรมที่จัดให้กับนักศึกษาใหม่คณะวิทยาศาสตร์ สาขาเทคโนโลยีการอาหาร และวิทยาการคอมพิวเตอร์ ซึ่งกิจกรรมจะเป็นการอบรมให้ความรู้ต่างๆ ที่เกี่ยวข้องกับนักศึกษา ได้แก่ การให้ข้อมูลคำแนะนำการเรียนการสอนของทางคณะวิชาและการใช้ชีวิตในรั้วมหาวิทยาลัย การประกันคุณภาพการศึกษากับนักศึกษา และแนะนำการลงทะเบียนและช่องทางการติดต่อทางคณะวิชาผ่านสื่ออิเล็กทรอนิกส์และเครือข่ายออนไลน์ และเป็นกิจกรรมที่อาจารย์กล่าวให้โอวาท และนักศึกษารุ่นพี่กล่าวต้อนรับน้องใหม่อย่างเป็นทางการ ในวันที่ 4 กรกฎาคม 2556 เวลา 13.30-15.00 น.

ส่วนกิจกรรมไหว้ครู เป็นกิจกรรมที่จัดให้กับนักศึกษาของคณะวิทยาศาสตร์ สาขาเทคโนโลยีการอาหาร และวิทยาการคอมพิวเตอร์ เพื่อให้นักศึกษา แสดงความระลึกถึงบุญคุณของ[ครู](http://th.wikipedia.org/wiki/%E0%B8%84%E0%B8%A3%E0%B8%B9)บาอาจารย์ ซึ่งเป็นประเพณีอันดีงามของนักศึกษา นอกจากนี้ ยังมีพิธีมอบใบประกาศนียบัตรแก่นักศึกษา ในหัวข้อต่างๆ ได้แก่ ผลการเรียนดีเด่น ผู้นำกิจกรรมนักศึกษาดีเด่น ความประพฤติและคุณธรรม-จริยธรรมดีเด่น และมีจิตอาสาดีเด่นให้กับรุ่นพี่ชั้นปีที่ 2-4 และอาจารย์กล่าวให้โอวาท และนักศึกษารุ่นพี่กล่าวต้อนรับน้องใหม่อย่างเป็นทางการ ตลอดจนกิจกรรมสานสัมพันธ์ วิทยาฯ ระหว่างรุ่นพี่และรุ่นน้อง โดยจัดขึ้นในวันที่ 4กรกฎาคม 2556 ณ ห้อง 19-1106 อาคารเฉลิมพระเกียรติ 19 (สาขาวิทยาการคอมพิวเตอร์) และศูนย์ศิลปวัฒนธรรม มหาวิทยาลัยสยาม (สาขาเทคโนโลยีการอาหาร) เวลา 15.00-17.00 น.

**2.2 จำนวนผู้เข้าร่วมโครงการ**

กิจกรรมปฐมนิเทศ

อาจารย์ คณะวิทยาศาสตร์ จำนวน 12 คน

นักศึกษา ชั้นปีที่ 1 คณะวิทยาศาสตร์ จำนวน 88 คน

รวม 100 คน

(กลุ่มเป้าหมาย นักศึกษาชั้นปีที่ 1 ทั้งหมด 108 คน)

กิจกรรมไหว้ครู

อาจารย์ คณะวิทยาศาสตร์ จำนวน 16 คน

นักศึกษา คณะวิทยาศาสตร์ จำนวน 191 คน

ศิษย์เก่า คณะวิทยาศาสตร์ จำนวน 22 คน

รวม 229 คน

(กลุ่มเป้าหมาย นักศึกษาคณะวิทยาศาสตร์ จำนวน 180 คน)

**2.3. ทรัพยากรที่ใช้ในโครงการ**

**งบประมาณโครงการปฐมนิเทศไหว้ครู คณะวิทยาศาสตร์**

**กิจกรรมปฐมนิเทศ**

|  |  |  |  |
| --- | --- | --- | --- |
| **รายการ** | **งบประมาณขออนุมัติ**  **(บาท)** | **งบประมาณอนุมัติ**  **(บาท)** | **งบประมาณใช้จริง**  **(บาท)** |
| 1. ค่าวัสดุอุปกรณ์  - เอกสารประกอบการปฐมนิเทศและไหว้ครู และประเมินผลโครงการ | 1,300 | 1,300 | 1,275 |
| 2. ค่าอาหารว่างนักศึกษา และอาจารย์ | 6,300 | 6,300 | 5,964.50 |
| **รวม** | 7,600 | 7,600 | 7,239.50 |
| **คงเหลือ** | 360.50 | | |

**กิจกรรมไหว้ครู**

|  |  |  |  |
| --- | --- | --- | --- |
| **รายการ** | **งบประมาณขออนุมัติ**  **(บาท)** | **งบประมาณอนุมัติ**  **(บาท)** | **งบประมาณใช้จริง**  **(บาท)** |
| 1. ค่าพวงมาลัย (150 พวง x 10 บาท) | - | - | 1,500 |
| 2. ค่าสายสิญจน์ | - | - | 500 |
| 3. ชุดพานและบายศรี | - | - | 2,000 |
| **รวม** | - | - | 4,000\* |
| **คงเหลือ** | - | | |

\* ค่าใช้จ่ายต่างๆ นักศึกษาเป็นผู้จัดเตรียม

**3. ประเมินผลการปฏิบัติงาน**

**การบรรลุวัตถุประสงค์**

**กิจกรรมปฐมนิเทศ**

นักศึกษาได้รับคำแนะนำการเรียนการสอนของทางคณะวิชา และการใช้ชีวิตในรั้วมหาวิทยาลัย การประกันคุณภาพการศึกษากับนักศึกษา และคำแนะนำการลงทะเบียนและช่องทางการติดต่อทางคณะวิชาผ่านสื่ออิเล็กทรอนิกส์และเครือข่ายออนไลน์ ตลอดจนเรียนรู้การดำเนินกิจกรรมต่างๆ ของนักศึกษา และสร้างความสัมพันธ์และความสามัคคีในหมู่คณะ รุ่นพี่และรุ่นน้อง

**กิจกรรมไหว้ครู**

ตระหนักและให้ความสำคัญกับการแสดงความเคารพครูบาอาจารย์ เพื่อเป็นการสร้างจิตสำนึกที่ดีแก่นักศึกษาในการอนุรักษ์ประเพณี และวัฒนธรรมที่ดีงามของไทย และเพื่อเป็นการปลูกฝัง เรียนรู้การดำเนินกิจกรรมต่างๆ ของนักศึกษา และสร้างความสัมพันธ์และความสามัคคีในหมู่คณะ รุ่นพี่และรุ่นน้อง

**ความพึงพอใจของผู้เข้าร่วมโครงการ**

**กิจกรรมปฐมนิเทศ**

มีผู้เข้าร่วมกิจกรรมปฐมนิเทศ จำนวน 88 คน และมีผู้ตอบแบบสอบถาม 60 คน โดยมีความพึงพอใจดังนี้

|  |  |  |  |
| --- | --- | --- | --- |
| **หัวข้อ** | **คะแนนเฉลี่ย** | **ส่วนเบี่ยงเบนมาตรฐาน** | **ระดับความพึงพอใจ** |
| 1. เนื้อหาสาระของการปฐมนิเทศเหมาะสม |  |  |  |
| - การให้ข้อมูลคำแนะนำเกี่ยวกับคณะวิชาและภาควิชา และการใช้ชีวิตในรั้วมหาวิทยาลัย | 4.16 | 0.60 | ดี |
| - การประกันคุณภาพการศึกษาที่ช่วยส่งเสริมการเรียนของนักศึกษาให้ประสบความสำเร็จ | 4.11 | 0.46 | ดี |
| 2. ข้อมูลจากการปฐมนิเทศมีประโยชน์ | 4.26 | 0.45 | ดี |
| 3. รูปแบบหรือวิธีดำเนินการปฐมนิเทศเหมาะสม | 4.00 | 0.67 | ดี |
| 4. ระยะเวลาของการปฐมนิเทศเหมาะสม | 3.79 | 0.71 | ดี |
| 5. สถานที่ที่ใช้ในการปฐมนิเทศเหมาะสม | 3.95 | 0.78 | ดี |
| 6. สื่อหรือเอกสารประกอบการปฐมนิเทศเหมาะสม | 4.16 | 0.76 | ดี |
| 7. ความพึงพอใจในการจัดกิจกรรมในครั้งนี้โดยภาพรวม | 4.05 | 0.78 | ดี |

ความพึงพอใจในการการจัดอบรมครั้งนี้โดยรวมเฉลี่ย มีค่าเท่ากับ 4.05 ค่าเบี่ยงเบนมาตรฐานเท่ากับ 0.78 ความพึงพอใจของนักศึกษาอยู่ในระดับดี

**กิจกรรมไหว้ครู**

มีผู้เข้าร่วมกิจกรรมปฐมนิเทศ จำนวน 191 คน และมีผู้ตอบแบบสอบถาม 60 คน โดยมีความพึงพอใจดังนี้

|  |  |  |  |
| --- | --- | --- | --- |
| **หัวข้อ** | **คะแนนเฉลี่ย** | **ส่วนเบี่ยงเบนมาตรฐาน** | **ระดับความพึงพอใจ** |
| 1. ความสำคัญของวัฒนธรรมไทยในพิธีไหว้ครู | 4.59 | 0.61 | ดีมาก |
| 2. พิธีไหว้ครู ช่วยสร้างสัมพันธภาพระหว่างนักศึกษากับอาจารย์ | 4.45 | 0.73 | ดี |
| 3. พิธีไหว้ครู ช่วยสร้างสิริมงคลแก่ตัวนักศึกษาเอง | 4.45 | 0.54 | ดี |
| 4. ความเหมาะสมของวัน-เวลาในการจัดกิจกรรมไหว้ครู | 4.22 | 0.70 | ดี |
| 5. ความเหมาะสมของสถานที่ในการจัดกิจกรรมไหว้ครู | 4.25 | 0.87 | ดี |
| 6. ผู้จัดงาน มีการดำเนินการพิธีการจัดกิจกรรมไหว้ครูมีความเหมาะสม | 4.14 | 0.80 | ดี |
| 7. ความประทับใจในบรรยากาศของพิธีไหว้ครู ประจำปีการศึกษา 2556 | 4.29 | 0.83 | ดี |

ความพึงพอใจในการการจัดอบรมครั้งนี้โดยรวมเฉลี่ย มีค่าเท่ากับ 4.29 ค่าเบี่ยงเบนมาตรฐานเท่ากับ 0.83 ความพึงพอใจของนักศึกษาอยู่ในระดับดี ซึ่งนักศึกษาที่เป็นผู้จัดงานเป็นผู้จัดทำผลการประเมินและส่งผลการดำเนินงานมาให้อาจารย์ที่ปรึก๋ษาในโครงการ

**การบรรลุเป้าหมายและตัวบ่งชี้**

|  |  |  |  |  |
| --- | --- | --- | --- | --- |
| **ตัวบ่งชี้** | **เป้าหมาย** | **ผลการดำเนินงาน** | **ผลการประเมิน** | |
| **บรรลุ** | **ไม่บรรลุ** |
| ร้อยละของนักศึกษาที่เข้าร่วมกิจกรรมปฐมนิเทศ | ร้อยละ 75 | ร้อยละ 81.48 | ✓ |  |
| ร้อยละของนักศึกษาที่เข้าร่วมกิจกรรมไหว้ครู | ร้อยละ 75 | ร้อยละ 100 | ✓ |  |
| มีการใช้ความรู้ในด้านประกันคุณภาพในการจัดกิจกรรม | มี | มีการใช้ความรู้ในด้านประกันคุณภาพในการจัดกิจกรรม | ✓ |  |

**4. ปัญหา อุปสรรค และข้อเสนอแนะ**

|  |  |
| --- | --- |
| **ปัญหา อุปสรรค** | **ข้อเสนอแนะ** |
| ห้องที่จัดงานมีความคับแคบ เนื่องจากมีการปรับเปลี่ยนห้องจัดงาน เนื่องจากห้องที่ใช้มีการใช้งานซ้ำซ้อนกัน | ควรมีการกำหนดและจองห้องในการกิจกรรมให้เหมาะสมกับจำนวนนักศึกษา |
|  | กิจกรรมการมอบใบประกาศนียบัตรควรมีอย่างต่อเนื่อง เพื่อเป็นการส่งเสริมการเป็นคนดีมีคุณธรรมของนักศึกษา |

**ข้อเสนอแนะในการจัดโครงการครั้งต่อไป**

ส่วนกิจกรรมไหว้ครูมีความสำคัญและมุ่งให้นักศึกษาระลึกถึงพระคุณของครู ตลอดจนเป็นประเพณีไหว้ครูคณะ ที่สืบทอดต่อไป แต่เนื่องจากห้องมีขนาดเล็ก จึงต้องแยกจัดตามสาขาวิชา

ลงชื่อ..................................................

นางสาวทิพย์ธิดา หนูทรัพย์

ผู้สรุปโครงการ

**ความคิดเห็นอาจารย์ที่ปรึกษา**

ลงชื่อ..................................................

(อ.ปิยนุสร์ น้อยด้วง)

อาจารย์ที่ปรึกษา

**ความคิดเห็นคณบดี**

ลงชื่อ..................................................

(ดร.กาญจนา มหัทธนทวี)

คณบดีคณะวิทยาศาสตร์

วันที่ / /